Laukagalių tvenkinys

Laukagalių tvenkinys – tvenkinys Lietuvoje, Rokiškio rajone, 2 km į pietus nuo Kamajų miestelio. Sudarytas užtvenkus Uosijos upę (Jaros-Šetekšnos intakas) 0,46 km nuo jos žiočių. Tvenkinio ilgis iš pietų į šiaurę – 1,6 km, plotis – iki 0,18 km. Altitudė 115,3 m. Krantai žemi, užpelkėję, apaugę medžiais ir krūmynais. Pietinė tvenkinio dalis ištisai užžėlusi vandens augalais. Aplinkui plyti dirbami laukai. Įsikūrę šie kaimai: Čepeliškė, Laukagaliai, Nemeniūnai, Kariūnai. Vakarine pakrante eina kelias . Šiaurrytinėje pakrantėje, šalia užtvankos, yra paplūdimys.

Tvenkinys įrengtas 1974 metais.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Rokiškio rajono tvenkiniai